O‘zbekistonda 11-sentabr kuni kuchli shamollar kuzatiladi

O‘zbekistonda 11-sentabrga o‘tar kechasi va 11-sentabr kuni kunduzi kuchli shamollar kuzatilishi mumkin. Bu haqda “O‘zgidromet” markazi xabar bermoqda.

Xabar berishlaricha, 11-sentabr, yakshanba kuni kunduzi O‘zbekistonning tog‘li hududlarida havo harorati +16...+21 daraja, Qoraqalpog‘iston Respublikasi va Xorazm viloyatida +23...+28 daraja iliq, Buxoro va Navoiy viloyatlarida +25...+30 darajagacha issiq bo‘lishi kutilmoqda.
Shu kuni Toshkent shahrida havo harorati +30...+32 daraja, Toshkent, Samarqand, Jizzax, Sirdaryo, Qashqadaryo, Surxondaryo, Andijon, Namangan va Farg‘ona viloyatlarida esa +30...+35 darajagacha issiq bo‘lishi mumkin.
Butun mamlakat bo‘ylab shamol tezligi kuchayishi kutilmoqda — Toshkent shahrida shamol tezligi soniyasiga 17 metrga, qolgan barcha hududlarda 20 metrgacha yetishi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.